b'\n_START_ARTICLE_\nKorsedderkopp\n_START_SECTION_\nUtbredelse\n_START_PARAGRAPH_\nDen er vanlig i Vest-Europa og Nord-Amerika. I Norge er den vanlig og finnes i hele landet.\n_START_SECTION_\nUtseende\n_START_PARAGRAPH_\nKorsedderkopp er en ganske stor og kraftig bygd edderkopp, opptil 20 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende h\xc3\xa5r. Bakkroppen hos hunnen er stor og kuleformet, med et karakteristiske m\xc3\xb8nster. Fargen kan variere fra veldig lys gul til veldig m\xc3\xb8rk gr\xc3\xa5, men alle har fem eller flere hvite prikker p\xc3\xa5 ryggen, som danner et kors, herav kommer det norske artsnavnet. De hvite prikkene er for\xc3\xa5rsaket av celler fylt med guanin, et biprodukt av proteinstoffskifte. Den er noe fargevariabel og enkelte har et mindre kontrastrikt m\xc3\xb8nster. Hodet har \xc3\xa5tte \xc3\xb8yne, fire forholdsvis store \xc3\xb8yne i midten, som mer eller mindre danner et kvadrat, og et par ganske sm\xc3\xa5 \xc3\xb8yne som sitter tett sammen p\xc3\xa5 hver side. Chelicerene er korte, kraftige, med tenner p\xc3\xa5 innsiden. _NEWLINE_Beina er middels lange og ganske kraftige, med lyse og m\xc3\xb8rke ringer. Det tredje beinparet hos korsedderkoppen er spesialisert for \xc3\xa5 hjelpe til med \xc3\xa5 spinne hjulnett. De brukes ogs\xc3\xa5 til \xc3\xa5 forflytte seg rundt p\xc3\xa5 nettet uten \xc3\xa5 bli sittende fast. Disse beina er bare nyttig p\xc3\xa5 nettet, p\xc3\xa5 bakken er de av lite verdi. _NEWLINE_Den kan forveksles med  Araneus marmoreus og muligens Araneus quadratus.  Bakkroppens form kan v\xc3\xa6re nyttig for \xc3\xa5 skille den fra A. marmoreus, som har en bakkropp som er tjukkest p\xc3\xa5 midten. Korsedderkoppens bakkropp er alltid bredest lengst framme.\n_START_SECTION_\nLevevis\n_START_PARAGRAPH_\nDenne arten er vanlig i hager og n\xc3\xa6r hus, men kan finnes i mange andre milj\xc3\xb8er ogs\xc3\xa5, bare det finnes vegetasjon som den kan feste nettet sitt til._NEWLINE_Korsedderkopper lager lyd n\xc3\xa5r de f\xc3\xb8ler seg truet. Da dette vanligvis er et passivt dyr, er det vanskelig \xc3\xa5 provosere den til \xc3\xa5 bite. Hvis den biter, er bittet bare litt ubehagelig og helt harml\xc3\xb8st for mennesker._NEWLINE_Nettet spinnes av de st\xc3\xb8rre hunnene som vanligvis henger p\xc3\xa5 nettet med hodet ned, mens de venter p\xc3\xa5 at et bytte skal sette seg fast. Byttet blir da hurtig fanget og pakket i silkespinn f\xc3\xb8r det etes. Korsedderkopper eter nettet sitt hver natt sammen med mange av de sm\xc3\xa5 insektene som blir fanget i det. Dette kan de gj\xc3\xb8re p\xc3\xa5 f\xc3\xa5 minutter. Neste morgen spinner de et nytt nett._NEWLINE_Den mye mindre hannen tiln\xc3\xa6rmer seg hunnen forsiktig for \xc3\xa5 parre seg. Hvis han ikke er forsiktig nok, kan han bli spist av henne.'